CELEX: 32018D0193
Language: et
Date: 2018-02-07 00:00:00
Title: Komisjoni rakendusotsus (EL) 2018/193, 7. veebruar 2018, millega antakse Brasiilias ja Vene Föderatsioonis asuvatele laboritele luba teha seroloogilisi teste marutaudivastaste vaktsiinide tõhususe seireks koertel, kassidel ja valgetuhkrutel (teatavaks tehtud numbri C(2018) 593 all) (EMPs kohaldatav tekst )

9.2.2018   
            
            
               ET
            
            
               Euroopa Liidu Teataja
            
            
               L 36/18
            
         KOMISJONI RAKENDUSOTSUS (EL) 2018/193,
   7. veebruar 2018,
   millega antakse Brasiilias ja Vene Föderatsioonis asuvatele laboritele luba teha seroloogilisi teste marutaudivastaste vaktsiinide tõhususe seireks koertel, kassidel ja valgetuhkrutel
   
      
         (teatavaks tehtud numbri C(2018) 593 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2000. aasta otsust 2000/258/EÜ, millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest, (1) eriti selle artikli 3 lõiget 2,
   ning arvestades järgmist:
   
               (1)
            
            
               Nõukogu direktiiviga 92/65/EMÜ (2) nähakse ette alternatiivne marutaudi karantiinisüsteem, mida kohaldatakse teatavate kodukiskjaliste sisenemise suhtes liikmesriikide territooriumile. Vastavalt kõnealuse direktiivi artikli 16 teisele lõigule nähakse nimetatud karantiinisüsteemis koerte, kasside ja valgetuhkrute teatavatest kolmandatest riikidest impordi korral ette loomade vaktsineerimise tõhususe kontroll antikehade tiitrimise teel.
            
         
               (2)
            
            
               Euroopa Parlamendi ja nõukogu määruse (EL) nr 576/2013 (3) artikli 10 lõike 1 punktiga c on sellised kontrollid ette nähtud ka teatavatest kolmandatest riikidest pärit koerte, kasside ja valgetuhkrute mittekaubandusliku liikumise korral.
            
         
               (3)
            
            
               Otsusega 2000/258/EÜ on Prantsusmaal Nancys asuv asutus Agence française de sécurité sanitaire des aliments (edaspidi „AFSSA“) määratud marutaudivastaste vaktsiinide tõhususe seireks kasutatavate seroloogiliste testide standardimiseks vajalike kriteeriumide kehtestamise eest vastutavaks eriuurimisinstituudiks. AFSSA on nüüd liidetud asutusega Agence nationale de sécurité sanitaire de l'alimentation, de l'environnement et du travail (ANSES) Prantsusmaal.
            
         
               (4)
            
            
               Otsusega 2000/258/EÜ on muu hulgas ette nähtud, et ANSES peab hindama kolmandate riikide laboreid, kes on esitanud taotluse teha seroloogilisi teste marutaudivastaste vaktsiinide tõhususe seireks.
            
         
               (5)
            
            
               Brasiilia pädev asutus on esitanud taotluse Belo Horizontes asuva labori „TECSA LABORATÓRIOS LTDA“ heakskiitmiseks ning ANSES on andnud positiivse hinnangu ja esitanud 23. oktoobril 2017 selle labori kohta komisjonile positiivse hindamistulemuse.
            
         
               (6)
            
            
               Vastavalt otsusele 2000/258/EÜ São Paulos asuvale laborile „Instituto Pasteur“31. jaanuaril 2006 antud luba on vastavalt komisjoni otsusele 2010/436/EL (4) tühistatud pärast seda, kui ANSES andis 30. septembri 2011 sellele laboratooriumile negatiivse hinnangu ning esitas selle komisjonile.
            
         
               (7)
            
            
               Brasiilia pädev asutus on esitanud taotluse São Paulos asuva labori „Instituto Pasteur“ uuesti heakskiitmiseks ning ANSES on andnud positiivse hinnangu ja esitanud 23. oktoobril 2017 selle labori kohta komisjonile positiivse hindamistulemuse.
            
         
               (8)
            
            
               Vene Föderatsiooni pädev asutus on esitanud taotluse Moskvas asuva labori „NoviStem LLC“ ja Volginskis asuva labori „Institute of Veterinary Medicine Biotechnology LLC (IBVM)“ heakskiitmiseks ning ANSES on andnud positiivse hinnangu ja esitanud 23. oktoobril 2017 nende laborite kohta komisjonile positiivse hindamistulemuse.
            
         
               (9)
            
            
               Seetõttu tuleks Belo Horizontes asuvale laborile „TECSA LABORATÓRIOS LTDA“, São Paulos asuvale laborile „Instituto Pasteur“, Moskvas asuvale laborile „NoviStem LLC“ ning Volginskis asuvale laborile „Institute of Veterinary Medicine Biotechnology LLC (IBVM)“ anda luba teha koertele, kassidele ja valgetuhkrutele seroloogilisi teste marutaudivastaste vaktsiinide tõhususe seireks.
            
         
               (10)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Vastavalt otsuse 2000/258/EÜ artikli 3 lõikele 2 antakse järgmistele laboritele luba teha seroloogilisi uuringuid marutaudivastaste vaktsiinide tõhususe kontrollimiseks koertel, kassidel ja valgetuhkrutel:
   
               a)
            
            
               
                           TECSA LABORATÓRIOS LTDA
                        
                     
                           Avenida do Contorno, 6226o
                           
                        
                     
                           Funcionários – CEP: 30110-042
                        
                     
                           Belo Horizonte/MG
                        
                     
                           Brazil
                        
                     
         
               b)
            
            
               
                           Instituto Pasteur
                        
                     
                           Avenida Paulista
                        
                     
                           393 Cerqueira César
                        
                     
                           São Paulo
                        
                     
                           Brazil
                        
                     
         
               c)
            
            
               
                           Institute of Veterinary Medicine Biotechnology LLC (IBVM)
                        
                     
                           27 Starovskogo ulitsa
                        
                     
                           Volginski urban locality
                        
                     
                           Petushinski region
                        
                     
                           Vladimir oblast
                        
                     
                           Russian Federation
                        
                     
         
               d)
            
            
               
                           NoviStem LLC
                        
                     
                           2-oy Roshchinski Proyezd
                        
                     
                           Block 8, Building 5, Office 2
                        
                     
                           Moscow
                        
                     
                           Russian Federation
                        
                     
         Artikkel 2
   Käesolev otsus on adresseeritud liikmesriikidele.
   
      Brüssel, 7. veebruar 2018
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 79, 30.3.2000, lk 40.
   
      (2)  Nõukogu 13. juuli 1992. aasta direktiiv 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse (EÜT L 268, 14.9.1992, lk 54).
   
      (3)  Euroopa Parlamendi ja nõukogu 12. juuni 2013. aasta määrus (EL) nr 576/2013 lemmikloomade mittekaubandusliku liikumise kohta, millega tunnistatakse kehtetuks määrus (EÜ) nr 998/2003 (ELT L 178, 28.6.2013, lk 1).
   
      (4)  Komisjoni 9. augusti 2010. aasta otsus 2010/436/EL, millega rakendatakse nõukogu otsust 2000/258/EÜ laboratooriumide marutaudivastaste vaktsiinide tõhusust kontrollivate seroloogiliste testide tegemise loa pikendamiseks vajalike tasemekatsete tegemise osas (ELT L 209, 10.8.2010, lk 19).